Prime Willow-JeanWILLOW-JEAN PRIME (Labour): E Te Māngai o Te Whare tēnā koe. I te tahi o Hūrae i whakarewa ake tō mātou kaupapa te kaupapa mō ngā whānau arā te tohatoha i te moni me te tautoko ki ngā whānau. I a au i te kāinga i noho ahau i mātakitaki ahau i te kōrero o tō mātou Pirimia a Jacinda Ardern e awhiawhi ana i tōna pēpi a Neve Te Aroha. E kōrero ana ia i runga i Pukamata e pā ana ki tēnei mahi hei ko tāna ko tēnei te mea e whakahīhī ana ia kua tutuki i a ia i Te Pirimia. I kōrero ia e pā ana ki te pupū ake te whakaaro o tēnei kaupapa mō ngā whānau nā e tino whakahīhī ana ia kua tae mai te rā kia whakarewa i tēnei kaupapa. Nā i kōrero ia kua piki ake te wiki kua hoatu ki ngā whānau kia noho ki te kāinga me te pēpi ki te 22 wiki anō hoki. Kua tīmata te tohatoha te hoatu i te $60 ia wiki ki ngā whānau kātahi anō te pēpi ka whānau mai ā muri mai i te tahi o Hūrae mō te katoa o te tau kotahi—mō ētahi o ngā whānau rua tau toru tau. He aha te mea? He aha te take? Nātemea hei tiaki i ō tātou pēpi ā tātou taonga tuku iho kia māmā ake te whakatupu i ngā pēpi i ngā tamariki nātemea ko te piko o te māhuri tērā te tupu o te rākau. Ko ā tātou tamariki tērā.Nā i kite ahau neke atu i te 16000 ngā tāngata i hoatu i te kōnui te manawa nui anō hoki ki tōna kōrero ki tōna karere i runga i Pukamata. Ki ahau nei he Pirimia manaaki tangata kia hoki mai te manaaki ki roto i te mahi Kāwanatanga. He Pirimia aroha ki te tangata awhi tautoko anō hoki.Nā e hiahia ana ahau ki te kōrero e pā ana ki te tohatoha i ngā moni mō te wā o te hōtoke mō te wā e kaha nei te makariri. I tēnei wiki i kite ahau i tētahi kōrero i runga i tōku ake Pukamata mō tētahi māmā i Moerewa tētahi pouaru e rua ana kōtiro e amuamu ana ia e tangi ana ia mō te makariri o tōna kāinga. He kāinga rēti tōna. I taua rā tonu i haere ia ki te toa ki te hoko i ngā mea hei whakatikatika i tōna ake whare kia mahana tōna whare mō ana kōtiro. I tangi taku ngākau. E mōhio ana ahau ko tēnei moni e hoatu ana ki wēnei whānau ka ora ai wēnei tamariki ka mahana ai wēnei whānau. Kia kaua koutou e wareware ko te ture kua whakature i tērā tau anō hoki arā ko te Healthy Homes Guarantee tētahi atu ture hei whakapai ake hei whakamāmā ake i tēnei tū āhuatanga.Kotahi meneti e toe ana e hiahia ana ahau ki te whakautu ētahi o ngā kōrero o tērā taha o Te Whare. Hei ko tā rātou e hē ana tō mātou hoatu i te moni tō mātou tautoko i ētahi o ngā kaupapa. Nō. Kāhore. Kāhore ahau e whakaae ana ki tērā. Nā koutou te hē. I te heahea koutou ki te tuku atu i te moni ki te 10 paihēneti o ngā tāngata ngā tāngata whai rawa engari te nuinga o ngā tāngata ka noho tonu i roto i te rawakore i te pōharatanga anō hoki. E kore rawa ahau e whakaae ki tō koutou whakaaro ō koutou kowhete i a mātou mō tō mātou mahi hei tautoko i ēnei whānau i tēnei wā taimaha. Nā e tika ana te kōrero o tō mātou Minita mō te taha pūtea. Hei ko tāna: he aha te mea nui o tēnei ao? Tāna i kī atu he tangata he tangata he tangata. Nā ko tērā te mahi o tō mātou Kāwanatanga.[On 1 July we launched our Families Package which is an allocation of money to support families. While I was at home I watched the news item where our Prime Minister Jacinda Ardern was cuddling her baby Neve Te Aroha. She talked about this programme the Families Package on Facebook and how proud she was to be the Prime Minister when it was introduced. She described how the idea for this package for families came about and how proud she was that the day to launch this initiative had arrived. She talked about how the number of weeks given to families to stay at home with their baby had increased to 22. The distribution has begun giving $60 per week to the families of babies born after 1 July for the year—for some families for two or three years. What for? What is the reason? The reason is to nurture our babies our inherited treasures to bond with the babies with the children because it is the looking after of the sapling that makes a tree grow strong. Our children are the same.Now I saw that more than 16000 people gave her Facebook speech and message a thumbs up or a heart. In my view a Prime Minister who cares for people will bring caring back to the way Government works. She is a Prime Minister who loves people and who will embrace and support them.I want to talk about allocating money during the winter when we are beset by the cold. This week I saw on my own Facebook a report about a mother from Moerewa a widow with two daughters who was complaining and crying about how cold her house was. She had a rented home. That very same day she went to the shops to buy what was needed to improve her house so her home would be warm for her girls. My heart wept. I know that this money that we are giving these families will benefit these children it will keep these families warm. Let us not forget that the legislation that was passed last year the Healthy Homes Guarantee Act was another law which improved and eased this type of stress.I have one minute left and I want to respond to some of the comments from that side of the House. In their view we were wrong to give this money and to support some of these initiatives. No. No. I cannot agree with that. You are the ones who are wrong. It makes no sense to give money to the top 10 percent of people of the wealthy people while most people remain destitute and in poverty. I can never agree with your thinking or with your objection to our actions to support these families at this tough time.Now our finance Minister is right. He asks: what is most important in this world? His answer is people people people. And that is what our Government is about.]